कलर्स के पॉपुलर रियलिटी शो 'बिग बॉस-12' में इस हफ्ते के लग्जरी बजट टास्क के बाद जहां मेघा धाड़े, सोमी खान और दीपक ठाकुर ने पोल्ट्री फार्म टास्क जीतकर शो की कैप्टेनसी के लिए दावेदारी ठोक दी थी. तो वहीं कैप्टेनसी के टास्क में दावेदार को हराने के लिए घर के बाकी सदस्य हद पार करते हुए नजर आए. दावेदारों को जीतने के लिए करेले का जूस, चिली सॉस से लेकर मिर्च तक खानी पड़ी थी. घर के बाकी सदस्यों ने इन तीनों पर खूब अत्याचार किया. बिग बॉस मराठी की पहली विनर रही मेघा धाड़े पर भी जमकर अत्याचार हुआ. मेघा लेकिन इस टास्क को जीतने के लिए जी जान से लगी हुई नजर आई. एक समय तो ऐसा भी आता है जब मेघा को उल्टी तक करनी पड़ जाती है लेकिन उसके बावजूद वो डटी रहती हैं.कुछ ऐसा ही हाल सोमी का भी हुआ. लेकिन इन दोनों के मुकाबले दीपक ठाकुर ने सभी अत्याचारों को ज्यादा देर तक पूरी सहनशीलता के साथ झेला.